**Το κείμενο που πρέπει να διαβάσουν όλου οι δάσκαλοι**

Τι γίνεται, συνάδελφοι, πώς τα πάτε με την ύλη;

Ολοκληρώνετε με τα βασικά;

Μάθανε να ζητάνε συγγνώμη όταν κάνουν λάθη;

Ορθώνουν το ανάστημά τους όταν έχουν δίκιο;

Ακούνε τη γνώμη του συμμαθητή τους;

Πετάνε τα σκουπίδια τους στον κάδο;

Επιστρέφουν στη θέση του αυτό που δανείστηκαν;

Έδωσαν τον λόγο στον συμμαθητή τους όταν είδαν ότι είχε σηκώσει χέρι νωρίτερα;

Ήρθαν να σας πουν ιδιαιτέρως ότι εκείνα έσπασαν το τζάμι;

Σταμάτησαν τα ψέματα για να τη γλιτώσουν;

Ρωτάνε εκτός από το να ακούνε;

Αποδέχτηκαν το παιδάκι που διέφερε από αυτούς;

Έδωσαν συγχαρητήρια στην αντίπαλη ομάδα που νίκησε;

Αμφισβητούν ό,τι τους δίνεται ως δεδομένο;

Καταδικάζουν τα κακώς κείμενα από τα οποία βομβαρδίζονται;

Συμπόνεσαν έναν κατατρεγμένο άνθρωπο;

Τάισαν ένα αδέσποτο ζώο;

Ξεχωρίζουν το καλό από το κακό;

Υπερασπίζονται τον αδύναμο;

Ένας μήνας απέμεινε, βάλτε τα δυνατά σας! Πρέπει να παραδώσετε στους επόμενους «καλό υλικό» ή, με άλλα λόγια, Ανθρώπους!